
Тауарларды қабылдау және сақтау шарттары, жауапкершілігі және тәртібі (жауапкершілікті сақтау)
                                         
1. Жалпы ережелер

0. «Өнім беруші» тауарларды сақтау үшін тапсырады және жауапкершілікті сақтау ақысын төлейді, ал «Сатып алушы» «Өнім беруші» беретін тауарларды жүкқұжатта немесе сапа және жинақтама актісінде көрсетілген аталымы мен санына сәйкес қабылдайды және «Кен-Құрылыс-Сервис» ЖШС-нің ӨТЖБ қоймасында сақтайды, тауарды жауапкершілікті сақтау мерзімі аяқталғанда, «Өнім берушінің» алғашқы талабы бойынша жеткізу шартының аталған қосымшасының талаптарына сәйкес, табиғи тозуы мен шығынын ескере отырып, оларды сақталған қалыпта қайтарады. 
0. Жауапкершілікті сақтаудың максималды мерзімі тауарды жауапкершілікті сақтауға қабылдаған сәттен бастап күнтізбелік 30 күнді құрайды.
0. «Өнім беруші» тауарларды «Сатып алушының» қоймасына тапсырғанда қабылдау «Өнім беруші» өкілінің қатысуымен жүзеге асырылады, ол болмаған жағдайда – «Сатып алушы» тауарды қабылдауды  «Өнім берушінің» жазбаша келісімімен жүргізеді, Өнім берушінің өкілі болмаған немесе жазбаша келісім берілмеген жағдайда – тауарды қабылдауды Сатып алушы біржақты тәртіпте жүзеге асырады. Бұл жағдайда «Сатып алушы» тауарды өз бетінше түсіріп, жеке қоймалайды, кейін белгіленген нысандағы жауапкершілікті сақтауға қабылдау-тапсыру актісін ресімдеп, «Өнім берушіге» ұсынады. Мұндай жағдайларда «Сатып алушы» келіп түскен тауарлардың жетіспеуіне, сапасыздығына және жинақтамасына жауапты болмайды.
0. «Өнім берушінің» өкілі немесе жазбаша келісімі болмаған жағдайда тауарды түсіргеннен кейін «Өнім берушіге» хабар беріледі, «Өнім беруші» хабарламаны алған сәттен бастап 24 сағат ішінде жауап беруге міндетті болады.

2. Тараптардың құқықтары және міндеттері

2.1. «Сатып алушы» құқылы:
2.1.1. «Өнім беруші» «Сатып алушыға» сыйақы төлеу бойынша өз міндеттерін орындамаған, уақтылы орындамаған немесе тиісті түрде орындамаған жағдайда, сонымен қатар,  «Өнім беруші» «Өнім берушінің» жазбаша ескертуінен кейін жауапты сақтау мерзімі аяқталғаннан тауарды кері қабылдап алу  міндетін орындамаған жағдайда, тауардың шыққан орнын анықтау мақсатында құқық қорғау органдарына (прокуратура, экономикалық қылмыс және сыбайлас жемқорлыққа қарсы күрес департаментіне) жүгіну, кейін жауапкершілікті сақтауға тапсырылған тауарды сараптама қорытындысымен анықталған нарықтық құны бойынша сату және  өз шығындарын, оның ішінде, сарапшыны қатыстыру шығындарын өтеу (ҚР АК 647 бабы). 
2.1.2. Жауапкершілікті сақтау мерзімі асқаннан кейін «Өнім берушіден» сақтауға берілген тауарды қабылдау -тапсыру актісі бойынша қабылдауды және өз күшімен өз есебінен шығаруды талап ету. 
2.2. «Сатып алушы» міндетті:
2.2.1. сақталатын Тауарға үшінші тұлғаларға қол жетімділік бермеу.
2.2.2. Жеткізу шартына аталған қосымшасында қарастырылғаннан басқа жағдайларла, өзіне жауапкершілікті сақтауға тапсырылған тауарды пайдаланбау.
2.2.3. Жауапкершілікті сақтауға тапсырылған тауарды «Өнім берушіге» төлем тапсырмасы негізінде қайтару.
2.2.4. тауарлардың тиісті түрле қорғалуын қамтамасыз ету.
2.2.5. «Өнім берушіге» жұмыс уақытында сақталатын тауарды қарап тексеруге мүмкіндік беру. 
2.3. «Жеткізуші» міндетті: 
2.3.1. Тауардың жөнелтуге дайындығы туралы жазбаша ақпаратты жөнелту станциясын көрсете отырып, факсимильді байланыс немесе электронды пошта арқылы жіберу және «Сатып алушыдан» тауарды қабылдау мүмкіндігі туралы растау алу. Жазбаша ақпарат мөрмен және «Өнім берушінің» бірінші басшысының қолымен бекітілуі керек. 
2.3.2. жауапкершілікті сақтау мерзімі өткеннен кейін тауарды өз күшімен және өз есебінен алып кету. 
2.3.3. жауапкершілікті сақтау жөніндегі қызметтер үшін төлемді уақтылы және толық көлемде енгізуге және тауарды сақтаумен байланысты шығыстарды Жеткізу шартының аталған қосымшасының 4-бабында қарастырылған мөлшерде және мерзімде өтеу. 
2.3.4. температураның ықпалына сезімтал емес, қауіпті емес тауарды сақтауға оның сақталуын қамтамасыз ететін сәйкес қаптамада тапсыру. Сынғыш тауарды тапсырған жағдайда, оны сәйкес қаптамаға қаптап, «Абайлаңыз, шыны», «Сынғыш» сәйкес жазбаларын жазу. «Сатып алушыға» жауапкершілікті сақтауға тапсырылатын тауардың қасиеттері туралы ескерту.
2.3.5. «Сатып алушы» тауарды жауапкершілікті сақтауға қабылдағанда, аталған қасиеттер туралы білмесе және білуге тиісті болмаса, жауапкершілікті сақтауға тапсырылған тауардың қасиеттері «Сатып алушыға» келтірілген залалды  өтеу. Залал мөлшері жауапкершілікті  сақтауға қабылданған тауардың қасиеттерінен орын алған зиянды салдармен анықталады және «Сатып алушыға» немесе үшінші тұлғаларға тиесілі тауарды жоюдан немесе бүлдіруден немесе басқа да теріс салдарынан көрініс табуы ықтимал. 
2.4. «Жеткізуші» құқылы 
2.4.1. жауапкершілікті сақтау қызметтерінің ақысын толық төлеген жағдайда «Сатып алушының» қоймасынан тауардың барлығын немесе бөлігін тәуліктің жұмыс уақытында алып кету. «Өнім беруші» тауарды болжамды қайта қабылдағанға дейін 1 (бір) күнтізбелк күн бұрын бұл туралы «Сатып алушыға» жазбаша хабар береді.

3. Сақтау тәртібі және шарттары
3.1. Тауарды «Сатып алушыға» тапсыру және оны «Өнім берушіге» қайтару Тараптардың уәкілетті өкілдері қол қоятын, әр тарапқа біреуден берілетін 2 данада жасалатын жауапкершілікті сақтауға қабылдау-тапсыру актілерімен ресімделеді.
3.2. «Сатып алушы» тауарды «Өнім берушіден» жауапкершілікті сақтауға оның келіп түсуіне сәйкес, жүкқұжатта және сапа және жинақтама актісінде көрсетілген саны мен аталымы бойынша, жағдайға тәуелді 30 күнтізбелік күннен аспайтын мерзімге қабылдайды.
3.3. «Сатып алушы» тауарды жауапкершілікті сақтауға қабылдау барысында « Өнім беруші « өкілінің қатысуымен тауарларды қарап тексереді және олардың санын, сыртқы қалпын анықтайды. 
«Сатып алушы» Тауарларды қарап тексеру аяқталғаннан кейін «Өнім берушіге» жауапты сақтауға қабылдау-тапсыру актісін береді, мұнда келесі деректер көрсетіледі:   
1. тауар қоймасының атауы, орналасқан орны және тиістілігі,      
тауарды сақтауға қабылдаушы; 
1. қабылдау-тапсыру актісінің номері   
3. тауарды сақтауға қабылдаған тұлға, сондай-ақ «Өнім берушінің» орналасқан орны. 
4. жауапкершілікті сақтауға қабылданған тауардың атауы мен саны-бірлік және(немесе) тауар орындарының саны және (немесе) тауардың өлшемі (салмағы, көлемі);
5. қабылдау-тапсыру актісінің берілген күні;
6. сақтауға тапсырылған тауардың құны («Өнім беруші» ұсынған құжаттар (жүкқұжаттар, шот-фактуралар, басқа құжаттар) негізінде);
7. «Сатып алушының» және «Өнім берушінің» қолдары; 
8. ТМҚ жағдайы.
3.4. Жауапкершілікті сақтау мерзімі аяқталғаннан кейін «Сатып алушы» жауапты сақтау қызметтеріне толық ақы төленген жағдайда, жауапкершілікті сақтауға қабылдау-тапсыру актісі негізінде «Өнім беруші» сақтауға тапсырған тауарларды қайтарады.     

4. Есеп айырысу тәртібі
4.1. «Өнім беруші» жауапкершілікті сақтау қызметтерінің ақысын «Сатып алушы» бекіткен тарифтер бойынша төлейді.   
4.2. «Өнім беруші» жауапкершілікті сақтау бойынша қызметтер ақысын  «Сатып алушы» төлем шот-фактурасын жіберген күннен бастап 10 банк күні ішінде «сатып алушының» есеп айырысу шотына аудару арқылы жүзеге асырады. Төлем жасалмаған жағдайда Сатып алушы берешек сомасын шарттың жалпы сомасынан біржақты тәртіпте  ұстап қалады.      
4.3. Жауапкершілікті сақтау ақысын нақты сақтау уақытына пропорционал  анықталады.
4.4.  Жауапкершілікті сақтау қызметтерінің ақысы «Сатып алушының» өз міндеттемесін орындаумен байланысты барлық шығындарын қамтиды. Бұл жағдайда 1 м2,  күніне ҚҚС-сыз 211 теңге есептелген жауапкершілікті сақтау құны қолданылады.
4.5. Тауарды жауапты сақтау үшін қажетті пайдаланылатын алаң, тауардың көлемі мен салмағы кеміген не артқан жағдайда, сыйақы мөлшері тиісті түрде артады немесе азайтылады.
4.6. «Сатып алушы» көрсететін қызметтер сомасы біржақты тәртіпте өзгертілуі ықтимал. «Сатып алушы» қызметтер құнының біржақты тәртіпте өзгертілгені жөнінде «Өнім берушіге» өзгерістер күшіне енгенге дейін кемінде он күнтізбелік күн бұрын жаңа тарифтерді (көрсетілетін қызметтер құнын) белгілеу туралы жазбаша хабарлама жіберу арқылы хабар береді. «Сатып алушы» жаңа тарифтерді (көрсетілетін қызметтердің құнын) белгілеу туралы хабарлама жіберген сәттен бастап «Өнім берушіге» мәлімдеу бойынша «Сатып алушының» міндеті орындалған болып есептеледі.
4.7. «Өнім беруші» қосымша ұсынылатын қойма алаңы ақысын «Сатып алушы» ұсынған шоттарға сәйкес, нақты алатын алаңы есебінен төлейді.



5. Тараптардың жауапкершілігі

5.1. Жеткізу шартының аталған қосымшасының 4.2 т. қарастырылған төлем мерзімін бұзған жағдайда «Өнім беруші» «Сатып алушыға « мерзімі асқан әрбір күн үшін мерзімінде төленбеген соманың 0,5%  мөлшерінде, бірақ мерзімінде төленбеген соманың 10% аспайтын өсімпұл төлейді. 

5.2. «Сатып алушы» келесі жағдайларға жауапты болмайды:
- қаптаманың ішіндегі тауардың санитарлық жағдайы мен жеткіліксіздігі үшін. Тауардың пайдалануға жарамдылық мерзімінің өтуі бүліну болып есептелмейді.
-тауардың жоғалуы, жетіспеуі немесе бүлінуі еңсерілмейтін күштің салдарынан немесе «Сатып алушы» оны жауапты сақтауға қабылдай отырып, не «Өнім берушінің» қасақана ниеті немесе өрескел абайсыздығы нәтижесінде білмеген және білуге тиісті тауардың қасиеттері салдарынан болғаны дәлелденген жағдайда, тауардың жоғалуы, жетіспеуі немесе бүлінуі үшін. 
- табиғи кему нормалары шегінде тауардың жетіспеуі үшін жауапкершілік (құрғау, жел қағу, булану және т.б.).
5.3. Тауарды жауапкершілікті сақтау мерзімі аяқталғанда «Өнім беруші» оны қабылдау мерзімін асырғанда «Сатып алушы» тауардың жоғалуы, жетіспеуі немесе бүлінуі үшін жауапкершілікте болмайды. 
5.4. «Өнім беруші» «Сатып алушыға» жауапты сақтауға тапсырылған тауардың қасиеттері туралы көрінеу жалған деректер беріп, сондай-ақ тауардың қасиеттері туралы мәліметтерді хабарламағаны үшін жауапкершілікте болады. 
5.5. «Өнім беруші» табиғаты қауіпті тауарды (тез тұтанатын, жарылыс қауіпті, улы және т.б.) жауапкершілікті сақтауға тапсырумен байланысты «Сатып алушыға» немесе үшінші тұлғаларға келтірілген залал үшін жауапты болады.
5.6. Жеткізу шартының аталған қосымшасында белгіленген мерзімде «Өнім беруші» өкілі, «Сатып алушы» мәлімдемесіне жауап немесе жазбаша келісім болмаған жағдайда «Жеткізуші» «Сатып алушыға» шарттың жалпы сомасынан 10%  мөлшерінде айыппұл төлеуге міндетті болады.
Сипаттаманың 1.2 тармағы бұзылған жағдайда Жеткізуші Сатып алушыға шарттың жалпы сомасынан 10%  мөлшерінде айыппұл төлеуге міндетті болады.
5.7. Басқа жағдайларда тараптардың жауапкершілігі Қазақстан Республикасының қолданыстағы заңнамасына сәйкес анықталады.



	«Сатып алушы» 					«Өнім беруші»


	__________________					_________________











                                                                                           

